**Тема: “Поездда кызыклы сәяхәт”**

**Максат**:

1. Блалаларны төс, форма һәм зурлык буенча классификацияләргә өйрәтү; **схемалар белән эшләргә өйрәтү; берничә кисәктән берне төзүне, җыюны ныгыту.**
2. Игътибарлылык, күзәтүчәнлек, хәтер,логик уйлау сәләтен үстерү.
3. **Матурлыкны күрә белергә өйрәтү,** зәвык тәрбияләү**.**

**Үстерешле тирәлек**: урындыклардан ясалган поезд, билетлар, төрле төсле чәчәкләр.

**Үткәрү формасы:** уен ситуацияләре аша белем бирү.

**Методик алымнар:** телдән аңлатма, биремнәр, уеннар, күрсәтмәлелек.

 **Эшчәнлек барышы**

Хәерле көн сиңа,

Хәерле көн миңа,

Хәерле көн безгә,

Хәерле көн сезгә,

Хәерле көн барыбызга!

* Балалар, мин сезгә бик кызыклы сәяхәткә барырга тәкъдим итәм. Сез ничек уйлыйсыз, без анда ничек барырбыз икән. (балалар җавабы)
* Дөрес, без поездда барырбыз.Поездның йөртүчесе бүген Әдил булыр.Поездга утырыр өчен безгә билетлар сатып алырга кирәк. Кассага барып, Софиядән билетлар алыгыз (балалар кассадан билетлар сатып алалар).
* Балалар, сез беләсезме, поездда билетларны тикшерә, тәртипне кем саклый?
* Кондуктор.
* Әйе, кондуктор билетларны тикшерә һәм барлык пассажирлар да үз урыннарына утыруларын карый. Бүген безнең поездда Риналь кондуктор була.
* Сез үзегезнең кайда утыруыгызны билетларга карап белә аласыз. Анда сезнең урындыктагы рәсем нинди төстә, нинди зурлыкта һәм фигурада икәне күрсәтелгән. Ә Риналь сезнең дөрес утыру утырмауны тикшерә. (балалар урындыкларга утыралар, машинист сигнал бирә)

Поездга без утырдык

Сәяхәткә җыендык.

Бип-бип-бип, бип-бип-бип

Сәяхәткә җыендык.

Барабыз урман аша,

Безгә кояш елмая.

Бип-бип-бип, бип-бип-бип

Безгә кояш елмая.

* Беренче тукталыш “Чәчәкле алан”. Поезддан төшәбез. (Поезддан өшкәч балалар куянны очраталар)
* Балалар, мин чәчәкле аланда сикереп йөри идем, бик көчле җил исте дә, барлык чәчәкләрнең таҗларын өзеп бетерде. Хәзер чәчәкләр матур түгел инде. Балалар, сез миңа чәчәкләрнең таҗларын җыярга булышасызмы?
* Әйе. (балалар төс һәм форма буенча чәчәкләр төзиләр)
* Рәхмәт сезгз балалар.(куян )
* Ә хәзер без поездга утырып юлга кузгалабыз.

Поездга без утырдык

Сәяхәткә җыендык.

Бип-бип-бип, бип-бип-бип

Сәяхәткә җыендык.

Барабыз урман аша,

Безгә кояш елмая.

Бип-бип-бип, бип-бип-бип

Безгә кояш елмая.

* Икенче тукталыш “Кызыклы йорт” дип атала. Без өстәл артына утырабыз. Сезнең каршыгызда матур өйләр, карточкалар бар. Өй түбәсендәге рәсемнәрне күрәсезме? Нәрсәләр ясалган анда? (балалар җавабы)
* Сезгә һәр катка дөрес рәсем куярга кирәк, ләкин катлардагы рәсемнәр кабатланмасын. (балаларның мөстәкыйль эше)
* Кемнәрнең эше бетте, поездга утырабыз да бакчага кайтабыз.
* Молодцы! Булдырдыгыз.
* Бүгенге эшчәнлектә актив булганыгыз өчен рәхмәт. Кунакларыбыз белән саубуллашабыз.